Rodolf ëd Vapeleunna

Rodolf ëd Vapeleunna a l'era novod ëd Rodolf Du Chatelar e cusin ëd Pero Du Chatelar.
A smija ch'a fussa dla famija nòbila dij Prez (o Prés), ch'a l'avìa sò castel a nòrd ëd la cesa ëd Vapeleunna.
A l'é stàit canònich a Osta e, an essendje andàit dapress a sò barba a Moûtiers, a l'é vnù arsidiàcon ëd costa cesa.

Dël 1271 a l'é stàit creà vësco ëd Sion.
Ai 7 d'otóber dël midem ann, ël cont ëd Savòja Filip I a l'ha strenzù con chiel n'aliansa con la qual a l'han promëtù ëd giutesse l'un l'àutr ant le diòcesi ëd Gëneva, Losana, Osta, Sion e le combe d'Òssola e ëd Levantin-a.

Rodolf ëd Vapeleunna a l'é mòrt ai 24 ëd maj 1273.

Categorìa:Vësco